*Projekts*

**LATVIJAS REPUBLIKAS MINISTRU KABINETS**

2019. gada Noteikumi Nr.

Rīgā (prot. Nr. . §)

**Grozījumi Ministru kabineta 2017. gada 28. februāra noteikumos Nr. 108 "Publisko elektronisko iepirkumu noteikumi"**

Izdoti saskaņā ar [Publisko iepirkumu likuma](https://likumi.lv/ta/id/287760-publisko-iepirkumu-likums)

[9.](https://likumi.lv/ta/id/287760-publisko-iepirkumu-likums#p9) panta divdesmit otrās daļas 1., 2. un 3. punktu,

[17.](https://likumi.lv/ta/id/287760-publisko-iepirkumu-likums#p17) panta divpadsmito daļu, 39. panta trešo daļu

 un [42.](https://likumi.lv/ta/id/287760-publisko-iepirkumu-likums#p42) panta trīspadsmito daļu,

[Aizsardzības un drošības jomas iepirkumu likuma](https://likumi.lv/ta/id/)

 [44.](https://likumi.lv/ta/id/#p44) panta trīspadsmito daļu,

[Sabiedrisko pakalpojumu sniedzēju iepirkumu likuma](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums)

[44.](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums#p44) panta trešo daļu un [48.](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums#p48) panta četrpadsmito daļu

un [Publiskās un privātās partnerības likuma](https://likumi.lv/ta/id/)

[19.](https://likumi.lv/ta/id/#p19) panta trešo daļu un [37.](https://likumi.lv/ta/id/#p37) panta trīspadsmito daļu

Izdarīt Ministru kabineta 2017. gada 28. februāra noteikumos Nr. 108 "Publisko elektronisko iepirkumu noteikumi" (Latvijas Vēstnesis, 2017, 45., 100. nr.; 2018, 75., 123., 252. nr., 2019, 146.nr.) šādus grozījumus:

1. Izteikt 3.4. apakšpunktu šādā redakcijā:

“3.4. nodrošina apmācības e-pasūtījumu apakšsistēmas lietotājiem un interaktīvu apmācību risinājumu e-konkursu apakšsistēmas lietotājiem;”;

1. papildināt 3.10. apakšpunktu aiz vārdiem “tīmekļvietnē www.eis.gov.lv” ar vārdiem “un Latvijas atvērto datu portālā”;
2. izteikt 3.11.apakšpunktu šādā redakcijā:

“3.11. apkopo pasūtītāju un sabiedrisko pakalpojumu sniedzēju sniegto informāciju par e-pasūtījumu apakšsistēmā nepieciešamajām precēm un pakalpojumiem un, izvērtējot nepieciešamību, šo noteikumu [1.](https://likumi.lv/ta/id/289087#piel1) pielikumā minētajā preču un pakalpojumu grupu sarakstā ietilpstošām precēm un pakalpojumiem iekļauj prasības kārtējo aģentūras rīkoto centralizēto iepirkumu procedūru tehniskajās specifikācijās, ja pieprasījumam pievienota informācija, ka pieprasītā prece vai pakalpojums jau tiek izmantots publiskajā pārvaldē vai pieprasījums par konkrēto preci vai pakalpojumu saņemts no vismaz diviem e-iepirkumu sistēmas dalībniekiem.”;

1. izteikt 3.12. apakšpunktu šādā redakcijā:

“3.12. sniedz konsultācijas un atbalstu šo noteikumu 1. pielikumā minētajā preču un pakalpojumu grupu sarakstā uz Aģentūras kā centralizēto iepirkumu institūcijas rīkoto centralizēto iepirkuma procedūru pamata iekļauto preču vai pakalpojumu iegādei, kā arī uzrauga preču vai pakalpojumu iegādes procesu Aģentūras slēgto vispārīgo vienošanos ietvaros;”;

1. papildināt ar 3.14. apakšpunktu šādā redakcijā:

“3.14. izlases kārtībā veic atbilstības un kvalitātes pārbaudes precēm un pakalpojumiem, kas piedāvāti e-pasūtījumu apakšsistēmā vai piegādāti e-pasūtījumu apakšsistēmā slēgtajos darījumos Aģentūras noslēgto vispārīgo vienošanos ietvaros un privāto tiesību jomā piemēro piegādātājiem vispārīgajā vienošanās paredzētos ierobežojumus vai soda sankcijas par vispārīgās vienošanās noteikumu pārkāpumiem.”;

1. papildināt 4.2. apakšnodaļu ar 44.1, 44.2 , 44.3 un 44.4 punktu šādā redakcijā:

“44.1 Ja nav konkurences tehnisku iemeslu vai izņēmuma tiesību dēļ un piegādes vai pakalpojumus nodrošina tikai viens piegādātājs vai nepieciešamas papildu piegādes no sākotnējā preču piegādātāja (ražotāja), lai papildinātu vai daļēji nomainītu pasūtītāja vai sabiedrisko pakalpojumu sniedzēja rīcībā jau esošu tehnisko risinājumu vai iekārtas, pasūtītājs vai sabiedrisko pakalpojumu sniedzējs, pamatojot nepieciešamību, ir tiesīgs izveidot pasūtījumu, kurā ir prece vai pakalpojums, kuru attiecīgās preču vai pakalpojumu grupas ietvaros piedāvā tikai viens piegādātājs vai kura tehniskā specifikācija ir saistīta ar konkrētu ražotāju vai tirdzniecības marku, ja šāda iespēja attiecīgajai preču vai pakalpojumu grupai paredzēta centralizēto iepirkumu institūcijas rīkotās centralizētās iepirkuma procedūras dokumentācijā.”;

44.2 Veidojot šo noteikumu [39.](https://likumi.lv/ta/id/289087#p39)punktā minēto pasūtījumu, pasūtītājs vai sabiedrisko pakalpojumu sniedzējs preču vai pakalpojumu pirkuma pieprasījumam pievieno detalizētu darījuma izpildes informāciju (darba uzdevumu, izpildes aprakstu u.c. darījuma izpildei būtisku informāciju).”;

44.3 Veidojot šo noteikumu [44.](https://likumi.lv/ta/id/289087#p39)vai 441. punktā minēto pasūtījumu, pasūtītājs vai sabiedrisko pakalpojumu sniedzējs preču vai pakalpojumu pirkuma pieprasījumam pievieno esošās situācijas aprakstu un skaidrojumu kas pamatoto šādas konkrētā piegādātāja piedāvātās preces vai pakalpojuma iegādes nepieciešamību vai iepērkamo preču vai pakalpojumu savstarpējās saderības nepieciešamību, jo īpaši saistībā ar esošā risinājuma aizstāšanas iespējamajām izmaksām un to samērīgumu un iegūstamā risinājuma uzturēšanu un ekspluatāciju.”;

44.4 Pasūtītājs vai sabiedrisko pakalpojumu sniedzējs ir tiesīgs izveidot šo noteikumu [39.](https://likumi.lv/ta/id/289087#p39), [44.](https://likumi.lv/ta/id/289087#p40) vai 441. punktā minēto pasūtījumu pakalpojumu iegādei, ja darījuma summa bez pievienotās vērtības nodokļa nepārsniedz 1 000 000 *euro*.”;

1. papildināt noteikumus ar jaunu 4.3. apakšnodaļu šādā redakcijā:

“**4.3. E-iepirkumu procesa uzraudzība,**

**pasūtījumu pārtraukšana un piegādātāju darbības ierobežojumi**

44.5 Centralizēto iepirkumu institūcija pārtrauc e-pasūtījumu apakšsistēmā veidotu pasūtījumu, ja ir konstatēts jebkurš no šādiem gadījumiem:

44.5 1. šo noteikumu 39., 44. vai 44.1 punktā minētajam pasūtījumam nav pievienoti šo noteikumu 44.2 vai 44.3 punktā noteiktie dokumenti vai tie nesatur attiecīgajos punktos noteikto informāciju;

44.5 2. ir pārkāpti vai nav izpildīti vispārīgajā vienošanā ietvertie uz attiecīgo pasūtījumu attiecināmie obligātie nosacījumi un konkrētajā pasūtījuma stadijā attiecīgos trūkumus novērst nav iespējams.

44.6 Centralizēto iepirkumu institūcijai ir pienākums veikt šo noteikumu 44.5 punktā noteikto pārbaudi vismaz šādos gadījumos:

44.6 1. darījuma summa bez pievienotās vērtības nodokļa pārsniedz Publisko iepirkumu likuma 8. panta ceturtajā daļā noteikto līgumcenu piegādes vai pakalpojuma līgumiem;

44.6 2. pasūtījums izveidots par tādas preces vai pakalpojuma iegādi, par kuru iepriekš jau ir bijis izveidots pasūtījums, kuru Aģentūra pārtraukusi saistībā ar neatbilstību šo noteikumu vai konkrētās vispārīgās vienošanās prasībām.

447. Centralizēto iepirkumu institūcija par konstatētajiem vispārīgās vienošanās pārkāpumiem vispārīgajās vienošanās noteiktajā kārtībā un gadījumos ar lēmumu privāto tiesību jomā var ierobežot piegādātāja tiesības šīs vispārīgās vienošanās ietvaros piedāvāt preces vai pakalpojumus e-pasūtījumu apakšsistēmā, kā arī apturēt vai izbeigt vispārīgo vienošanos attiecībā pret konkrēto piegādātāju.

448. Lēmumu par šo noteikumu 44.7 punktā minēto ierobežojumu piemērošanu vai vispārīgās vienošanās apturēšanu vai izbeigšanu centralizēto iepirkumu institūcija pieņem mēneša laikā no pārkāpuma konstatēšanas dienas. Ja objektīvu iemeslu dēļ mēneša termiņu nav iespējams ievērot, centralizēto iepirkumu institūcija to var pagarināt vēl par mēnesi, par to paziņojot piegādātājam.

44.9 Ja vispārīgā vienošanās par standartizētu un tirgū plaši pieejamu preču vai pakalpojumu iegādi noslēgta uz laiku, kas pārsniedz vienu gadu, centralizēto iepirkumu institūcija vismaz reizi gadā izvērtē piegādātāju piedāvāto preču un pakalpojumu cenas un, ja konstatēts nepamatots cenas sadārdzinājums, piemēro vispārīgajā vienošanā paredzētos ierobežojums vai, ja cenas samērību nodrošināt nav iespējams, izbeidz vispārīgo vienošanos par attiecīgās preces piegādi vai pakalpojuma sniegšanu.

44.10 Centralizēto iepirkumu institūcija šo noteikumu 44.9punktā noteiktās cenu pārbaudes veikšanai preces vai pakalpojumus izvēlas izlases kārtībā ne mazāk kā piecu procentu apmērā no kopējā attiecīgās vispārīgās vienošanās preču vai pakalpojumu vienību apjoma.”;

8. izteikt 12.pielikuma 3.punktu šādā redakcijā:

3. Pārbaudāmās tiesību normas attiecībā uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības

|  |  |  |
| --- | --- | --- |
| Tiesību akts | Tiesību akta norma | Pārbaudes periods (mēneši) |
| [Konkurences likums](https://likumi.lv/ta/id/54890-konkurences-likums) | [11. panta](https://likumi.lv/ta/id/54890-konkurences-likums#p11) pirmā daļa (tostarp jebkurš no minētās daļas apakšpunktiem), ja horizontālo karteļa vienošanos kā izslēgšanas pamatu no iepirkuma procedūras ir norādījusi Konkurences padome | 12 |
| [Latvijas Administratīvo pārkāpumu kodekss](https://likumi.lv/ta/id/89648-latvijas-administrativo-parkapumu-kodekss) | Vienlaikus konstatēti pārkāpumi:[41. panta](https://likumi.lv/ta/id/89648-latvijas-administrativo-parkapumu-kodekss#p41) otrā daļa un [159.8 panta](https://likumi.lv/ta/id/89648-latvijas-administrativo-parkapumu-kodekss#p159.8) septītā daļa | 12 |
| [189.2 panta](https://likumi.lv/ta/id/89648-latvijas-administrativo-parkapumu-kodekss#p189.2) trešā daļa | 36 |
| Darba likums,likums “Par nodokļiem un nodevām” | Vienlaikus konstatēti pārkāpumi:Darba likuma 158.pants un likuma "Par nodokļiem un nodevām" 126. pants. | 12 |
| Imigrācijas likums  | 68.4 pants | 36 |

1. papildināt pārejas noteikumus ar 79.5 punktu šādā redakcijā:

“79.5 Grozījums šo noteikumu 12.pielikuma 3.punktā, kas paredz papildināt pārbaudāmās tiesību normas ar Darba likuma, likuma “Par nodokļiem un nodevām” un Imigrācijas likuma pantiem, stājas spēkā 2020. gada 1. jūlijā.”.

Ministru prezidents Arturs Krišjānis Kariņš

Vides aizsardzības un

reģionālās attīstības ministrs Juris Pūce